
ΤΕΥΧΟΣ ΔΕΥΤΕΡΟ 


Αρ 


. Φύλλου 65 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός των ειδικότερων προϋποθέσεων 
συμμετοχής, των κριτηρίων, του οργάνου και της 
διαδικασίας επιλογής των υπαλλήλων στα προ¬ 
γράμματα του Ινστιτούτου Επιμόρφωσης. 

2 

Αποδοχή εγγυητικής επιστολής για την εταιρεία 
«ΜΜΗ ννΟΚΕΟννίΟΕ (ΙΟ. 5.Α.» που εδρεύει στα νη¬ 
σιά Μάρσαλ. 

3 

Ανάκληση της αριθ. 3122.1/4303/24681/20-3-2009 
κοινής υπουργικής απόφασης, περί εγκατάστα¬ 
σης στην Ελλάδα γραφείου της εταιρείας «ΒΕΙΊΕ 
5ΗΙΡΜΑΝΑ0ΕΜΕΝΤ. 

4 

Ίδρυση εργαστηρίου με τίτλο: «Εργαστήριο Τε¬ 
χνολογιών Ήχου και Μουσικής, (Ε.Τ.Η.Μ.)» στο 
Τμήμα Μουσικών Σπουδών της Σχολής Καλών 
Τεχνών του Αριστοτελείου Πανεπιστημίου Θεσ¬ 
σαλονίκης (ΑΠΘ) και καθορισμός του εσωτερικού 
κανονισμού του. 


ΑΠΟΦΑΣΕΙΣ 

Αριθμ. ΔΙΠΑΑΔ/ΕΚΔΔΑ /Φ.4/12/3607 (1) 

Καθορισμός των ειδικότερων προϋποθέσεων 
συμμετοχής, των κριτηρίων, του οργάνου και της 
διαδικασίας επιλογής των υπαλλήλων στα προ¬ 
γράμματα του Ινστιτούτου Επιμόρφωσης. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α. Των άρθρων 36 παρ.2 και 39 παρ.4 εδ.δ' του 
π.δ. 57/2007 «Κωδικοποίηση σε ενιαίο κείμενο των 
διατάξεων της κείμενης νομοθεσίας, που διέπουν το 
Εθνικό Κέντρο Δημόσιας Διοίκησης και Αυτοδιοίκησης 
(Ε.Κ.Δ.Δ.Α.)» (ΦΕΚ Α'59), όπως ισχύουν, 

β. του π.δ. 1 /2008 (ΑΊ) «Οργανισμός Εθνικού Κέντρου 
Δημόσιας Διοίκησης και Αυτοδιοίκησης», 


γ. του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων.» (ΦΕΚ Α' 208), 

δ. του π.δ. 124/2016 «Αποδοχή παραίτησης Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
Α'209), 

ε. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α'210), 

στ. του π.δ. 133/2017 «Οργανισμός του Υπουργείου 
Διοικητικής Ανασυγκρότησης» (ΦΕΚ ΑΊ 61). 

2. Την υπ'αριθμ.ΔΙΕΚ/ΤΜ.Β/Φ.2/58/οικ.19975/ 
16-09-2010 (ΦΕΚ Β' 1592) απόφαση του Υπουργού Εσω¬ 
τερικών, Αποκέντρωσης και Ηλεκτρονικής Διακυβέρ¬ 
νησης με θέμα «Σύστημα Πιστοποίησης της Επιμόρφω¬ 
σης», όπως ισχύει. 

3. Την υπ'αριθμ. ΔΙΕΚ/ΤΜ.Α/Φ.1/15582/04.08.2011 
(ΦΕΚ Β' 1909) απόφαση του Υφυπουργού Διοικητικής 
Μεταρρύθμισης και Ηλεκτρονικής Διακυβέρνησης με 
θέμα «Ρύθμιση θεμάτων λειτουργίας Εσωτερικών Ομά¬ 
δων Επιμορφωτών». 

4. Την υπ'αριθμ.ΔΙΕΚ./ΤΜ.Α/Φ.Ι/15607/05.08.2011 
(ΦΕΚ Β' 1909) απόφαση του Υφυπουργού Διοικητικής 
Μεταρρύθμισης και Ηλεκτρονικής Διακυβέρνησης με 
θέμα «Καθιέρωση συστήματος ανίχνευσης εκπαιδευτι¬ 
κών - επιμορφωτικών αναγκών στη δημόσια διοίκηση», 

5. Την υπ' αριθμ. ΔΙΕΚ.Α/Φ.3/42279/1-11-1991 (ΦΕΚ 
Β' 953) με θέμα «Καθορισμός κριτηρίων επιλογής των 
υπαλλήλων που παρακολουθούν προγράμματα επιμόρ¬ 
φωσης και εξειδίκευσης». 

6. Του άρθρου 29του ν.4369 «Εθνικό Μητρώο Επιτελι¬ 
κών Στελεχών Δημόσιας Διοίκησης, βαθμολογική διάρ¬ 
θρωση θέσεων, συστήματα αξιολόγησης, προαγωγών 
και επιλογής προϊσταμένων (διαφάνεια - αξιοκρατία και 
αποτελεσματικότητα της Δημόσιας Διοίκησης) και άλλες 
διατάξεις». 

7. Την υπ'αριθμ. 4240/31-08-2017 πράξη του Διοι¬ 
κητικού Συμβουλίου του Εθνικού Κέντρου Δημόσιας 
Διοίκησης και Αυτοδιοίκησης (Ε.Κ.Δ.Δ.Α.) με θέμα «Δι- 

ατύπωση γνώμης του Δ.Σ. του Ε.Κ.Δ.Δ.Α. στο πλαίσιο 
της διαδικασίας έκδοσης υπουργικής απόφασης με την 
οποία καθορίζονται οι ειδικότερες προϋποθέσεις συμ¬ 
μετοχής, καθώς και τα κριτήρια, το όργανο και η διαδι¬ 
κασία επιλογής των υπαλλήλων στα προγράμματα του 
Ινστιτούτου Επιμόρφωσης», η οποία διαβιβάστηκε με το 
αριθ. πρωτ. 5888/13-9-2017 της Προέδρου του ΕΚΔΔΑ. 

8. Τη γνώμη της Α.Δ.Ε.Δ.Υ. όπως διατυπώθηκε στο υπ' 
αριθμ. 179/26.07.2016 έγγραφο της Εκτελεστικής Επι¬ 
τροπής της Α.Δ.Ε.Δ.Υ. 

9. Το γεγονός ότι η απόφαση αυτή δεν προκαλεί δα¬ 
πάνη σε βάρος του κρατικού προϋπολογισμού, αποφα¬ 
σίζουμε: 

Καθορίζουμε τις ειδικότερες προϋποθέσεις συμμετο¬ 
χής, τα κριτήρια, το όργανο και την διαδικασία επιλογής 
των υπαλλήλων που παρακολουθούν τα προγράμματα 
του ΙΝ.ΕΠ. ως ακολούθως: 

Α. Ειδικότερες προϋποθέσεις συμμετοχής των υπαλ¬ 
λήλων που παρακολουθούν προγράμματα του ΙΝ.ΕΠ.: 

Προϋπόθεση συμμετοχής στα προγράμματα επιμόρ¬ 
φωσης του ΙΝ.ΕΠ. αποτελεί η προηγούμενη εγγραφή 
του/της ενδιαφερόμενου/ης δημοσίου υπαλλήλου στην 
«Ηλεκτρονική Υπηρεσία Συμμετοχής Σε Επιμορφωτικά 
Προγράμματα», η οποία είναι διαθέσιμη στο σύνδεσμο 
Μΐΐρ5://οηΙΙηθ.θΙ<άά.9Γ/ΟηΙΙηθννθΐ3/Ιηάθχ.]5ρ, σύμφωνα 
με τις σχετικές οδηγίες που παρέχονται στον ίδιο σύν¬ 
δεσμο. 

Ο/Η ενδιαφερόμενος/η δημόσιος υπάλληλος, χρησι¬ 
μοποιώντας το όνομα χρήστη (υ5θΐτΐ3ηηθ) και τον κωδικό 
πρόσβασης (ρ355ννοιχΙ) που του/της έχουν ήδη αποδοθεί 
από το πληροφοριακό σύστημα κατά την εγγραφή, ει¬ 
σέρχεται στην ηλεκτρονική υπηρεσία και συμπληρώνει 
και υποβάλλει ηλεκτρονικά την αίτηση συμμετοχής σε 
επιμορφωτικά προγράμματα του ΙΝ.ΕΠ., η οποία διατί¬ 
θεται στο σύνδεσμο Μΐΐρε^/οηΙΙηθ.θΚάά.ςΓ/ΟηΙίηθννθό/ 
ίηάθχ.]5ρ, σύμφωνα με τις σχετικές οδηγίες που παρέχο¬ 
νται στον ίδιο σύνδεσμο. 

Οι αιτήσεις συμμετοχής σε επιμορφωτικά προγράμμα¬ 
τα του ΙΝ.ΕΠ. υποβάλλονται αποκλειστικά ηλεκτρονικά. 

Η αίτηση συμμετοχής σε επιμορφωτικό πρόγραμμα 
του ΙΝ.ΕΠ. επέχει θέση υπεύθυνης δήλωσης σύμφωνα 
με το άρθρο 8 του ν. 1599/1986 (ΦΕΚ 75 Α') όσον αφορά 
στα στοιχεία που περιλαμβάνονται και αναφέρονται σε 
αυτήν, με την οποία ο/η ενδιαφερόμενος/η δημόσιος 
υπάλληλος βεβαιώνει ότι αποδέχεται το δικαίωμα του 
Ε.Κ.Δ.Δ.Α. για χρήση και επεξεργασία των προσωπικών 
δεδομένων που δηλώνει αποκλειστικά για τους σκοπούς 
της επιμόρφωσης. 

Ο/Η ενδιαφερόμενος/η δημόσιος υπάλληλος υποβάλ¬ 
λει ηλεκτρονικά την αίτηση συμμετοχής σε επιμορφωτι¬ 
κό πρόγραμμα το αργότερο ένα (1) μήνα πριν την έναρξη 
του επιμορφωτικού προγράμματος. 

Κάθε δημόσιος υπάλληλος δύναται: 

α) Να επιλέγει μέχρι δύο (2) επιμορφωτικά προγράμ¬ 
ματα ανά επιμορφωτική περίοδο (Σεπτέμβριος - Δεκέμ¬ 
βριος και Ιανουάριος- Ιούλιος) και 

β) Να συμμετέχει σε μέχρι τρία (3) επιμορφωτικά προ¬ 
γράμματα κατ' έτος, στα οποία δεν προσμετρώνται τα 
συνέδρια και οι ημερίδες - διημερίδες, που δεν πιστο¬ 
ποιούνται ως επιμορφωτικά προγράμματα. 


Ο/Η ενδιαφερόμενος/η δημόσιος υπάλληλος κατ' 
αρχήν υποβάλλει αίτηση συμμετοχής σε επιμορφωτικά 
προγράμματα που διεξάγονται στην περιφέρεια στην 
οποία υπηρετεί. Κατ' εξαίρεση, ο/η ενδιαφερόμενος/η 
δημόσιος υπάλληλος δύναται να υποβάλει αίτηση συμ¬ 
μετοχής σε επιμορφωτικό πρόγραμμα που διεξάγεται 
σε άλλη Περιφέρεια, όταν το εν λόγω επιμορφωτικό 
πρόγραμμα δεν πραγματοποιείται στην περιφέρεια 
στην οποία υπηρετεί κατά την τρέχουσα εκπαιδευτική 
περίοδο. 

Ο/Η δημόσιος υπάλληλος που επιλέγεται σε επιμορ¬ 
φωτικό πρόγραμμα του ΙΝ.ΕΠ. οφείλει, κατά την πρώτη 
ημέρα διεξαγωγής του προγράμματος, να προσκομίζει 
την αίτησή του/της σε έντυπη μορφή συμπληρωμένη 
και υπογεγραμμένη από τον/την Προϊστάμενο/η του/ 
της και σφραγισμένη με τη στρογγυλή σφραγίδα της 
Υπηρεσίας του/της ή αποστέλλοντας την ηλεκτρονικά 
με τις αντίστοιχες ψηφιακές υπογραφές. Σε διαφορετική 
περίπτωση δεν θα γίνεται δεκτός/ή στο επιμορφωτικό 
πρόγραμμα. 

Σε περίπτωση αδυναμίας συμμετοχής στην επιμορ¬ 
φωτική δράση ο/η υπάλληλος οφείλει να ενημερώσει 
το ΙΝ.ΕΠ. τουλάχιστον 2 εργάσιμες ημέρες πριν από 
την έναρξή της, διαφορετικά καταλογίζονται σε αυτόν/ 
αυτήν οι δαπάνες που προκαλούνται στο ΕΚΔΔΑ λόγω 
της απουσίας του/της. Εφόσον η απουσία οφείλεται σε 
ασθένεια ή σε έκτακτες και απρόβλεπτες ανάγκες της 
υπηρεσίας, ο/η υπάλληλος απαλλάσσεται από τις πα¬ 
ραπάνω δαπάνες. Η ασθένεια και η υπηρεσιακή ανάγκη 
πρέπει να αποδεικνύεται νόμιμα. 

Ειδικά όσον αφορά στην εισαγωγική εκπαίδευση των 
δημοσίων υπαλλήλων, ακολουθείται η εξής διαδικασία: 

α) Ο/Η ενδιαφερόμενος/η δημόσιος υπάλληλος εγγρά- 
φεται στην «Ηλεκτρονική Υπηρεσία Συμμετοχής Σε Επι¬ 
μορφωτικά Προγράμματα», η οποία είναι διαθέσιμη στο 
σύνδεσμο Ηΐΐρ5://οηΙίηθ.θΙ<άά.9Γ/ΟηΙίηθννθΐ3/ίηάθχ.]5ρ, 
σύμφωνα με τις σχετικές οδηγίες που παρέχονται στον 
ίδιο σύνδεσμο. Στη συνέχεια, ο/η ενδιαφερόμενος/η 
δόκιμος/η δημόσιος υπάλληλος, χρησιμοποιώντας το 
όνομα χρήστη (υ5θΓΠ3ΐτΐθ) και τον κωδικό πρόσβασης 
(ρ355ννοΓά) που του/της έχουν ήδη αποδοθεί από το 
Πληροφοριακό Σύστημα κατά την εγγραφή, εισέρχεται 
στην ηλεκτρονική υπηρεσία, συμπληρώνει και υποβάλ¬ 
λει ηλεκτρονικά τα προσωπικά και υπηρεσιακά του/της 
στοιχεία, σύμφωνα με τις σχετικές οδηγίες που παρέχο¬ 
νται στον ίδιο σύνδεσμο. 

Η υπό στοιχ. α' ενέργεια εκ μέρους του/της ενδιαφε¬ 
ρόμενου/ης δοκίμου/ης δημοσίου υπαλλήλου αποτελεί 
απαραίτητη προϋπόθεση προκειμένου να ακολουθή¬ 
σουν οι υπό στοιχ. β' και γ' ενέργειες εκ μέρους της 
Υπηρεσίας, στην οποία ανήκει οργανικά ο/η ενδιαφε¬ 
ρόμενος/η δόκιμος/η δημόσιος υπάλληλος. 

β) Η κατά περίπτωση αρμόδια οργανική μονάδα 
(Τμήμα Προσωπικού/Εκπαίδευσης) της Υπηρεσίας στην 
οποία ανήκει οργανικά ο/η ενδιαφερόμενος/η δόκιμος/η 
δημόσιος υπάλληλος, υποβάλλει «Αίτημα Απόδοσης Ρό¬ 
λου Υπευθύνου Στην Υπηρεσία» μέσω του συνδέσμου 
ήΐΐρ5://οηΙίπθ.θΙ<άά.9Γ/ΟηΙίηθ\/νθό/93ΐ:θ5/θάυς/5ί9η/ 
5ί9ηίπΕθΓθ35.)5ρ. 

γ) Η κατά περίπτωση αρμόδια οργανική μονάδα της 
Υπηρεσίας στην οποία ανήκει οργανικά ο/η ενδιαφε¬ 
ρόμενος/η δόκιμος/η δημόσιος υπάλληλος, χρησιμο¬ 
ποιώντας το όνομα χρήστη (ϋ5θΓΠ3ΐτΐθ) και τον κωδικό 
πρόσβασης (ρ355ννοιτΙ) που του/της έχουν ήδη αποδοθεί 
από το πληροφοριακό σύστημα κατά την υποβολή «Αι¬ 
τήματος Απόδοσης Ρόλου Υπευθύνου Στην Υπηρεσία», 
εισέρχεται στην «Ηλεκτρονική Υπηρεσία Υποβολής Αι¬ 
τημάτων Εκπαίδευσης Για Οργανικές Μονάδες Εκπαίδευ¬ 
σης», η οποία είναι διαθέσιμη στο σύνδεσμο: 

Ριΐΐρ5://οηΙίηθ.θΙ<όό.9Γ/ΟηΙίηθννθΕ)/ίηόθχ. 
]5ρ?5ίς|ηΤγρθ=2 και υποβάλλει αίτημα Εισαγωγικής Εκ¬ 
παίδευσης, σύμφωνα με τις σχετικές οδηγίες. 

Β. Κριτήρια επιλογής των υπαλλήλων που παρακολου¬ 
θούν προγράμματα του ΙΝ.ΕΠ.: 

α) Η συνάφεια των αρμοδιοτήτων και των καθηκόντων 
που ασκεί ο/η ενδιαφερόμενος/η δημόσιος υπάλληλος 
με τους στόχους και το αντικείμενο του επιμορφωτικού 
προγράμματος. 

β) Η εκπαιδευτική κατηγορία (ΠΕ, ΤΕ, ΔΕ, ΥΕ), ο κλά¬ 
δος και η θέση ευθύνης του/της ενδιαφερόμενου/ης 
δημοσίου υπαλλήλου σε σχέση με τα αντίστοιχα χαρα¬ 
κτηριστικά της ομάδας - στόχου του επιμορφωτικού 
προγράμματος. 

γ) Η συνεπής εκπλήρωση από τον/την ενδιαφερόμε¬ 
νο/η δημόσιο υπάλληλο των υποχρεώσεών του/της κατά 
την παρακολούθηση προηγούμενων επιμορφωτικών 
προγραμμάτων (έγκαιρη συμπλήρωση της ηλεκτρονικής 
φόρμας αξιολόγησης του επιμορφωτικού προγράμμα¬ 
τος και αποτίμησης της αποτελεσματικότητας της επι¬ 
μόρφωσης, ακύρωση συμμετοχής, ελλιπής παρακολού¬ 
θηση κ.λπ). 

δ) Η ανάγκη για προσωπική ανάπτυξη και βελτίωση 
του δημοσίου υπαλλήλου. 

ε) Οι ανάγκες για επιμόρφωση σε καθήκοντα και αρ¬ 
μοδιότητες στο πλαίσιο της κινητικότητας. 

στ) Η υπηρεσιακή ανάγκη για επιμόρφωση που τεκ¬ 
μηριώνεται: 

(ί) με την κατάθεση Σχεδίου Εκπαίδευσης από την 
Υπηρεσία του/της ενδιαφερόμενου/ης υπαλλήλου (βλ. 
την αριθ. ΔΙΕΚ/ΤΜ.Α/Φ.1/15582/04.08.2011 απόφαση 
του Υφυπουργού Διοικητικής Μεταρρύθμισης και Ηλε¬ 
κτρονικής Διακυβέρνησης με θέμα «Ρύθμιση θεμάτων 
λειτουργίας Εσωτερικών Ομάδων Επιμορφωτών» και την 
αριθ. ΔΙΕΚ/ΤΜ.Α/Φ.1/15607/05.08.2011 απόφαση του 
Υφυπουργού Διοικητικής Μεταρρύθμισης και Ηλεκτρο¬ 
νικής Διακυβέρνησης με θέμα «Καθιέρωση συστήματος 
ανίχνευσης εκπαιδευτικών - επιμορφωτικών αναγκών 
στη δημόσια διοίκηση», ΦΕΚ 1909 Β'), 

(Μ) είτε με την υποβολή αιτήματος εκπαίδευσης από 
την υπηρεσία του/της ενδιαφερόμενου/ης υπαλλήλου, 

(ίϋ) είτε με τη σύναψη Πρωτοκόλλου Συνεργασίας ή/ 
και Προγραμματικής Συμφωνίας μεταξύ του Ε.Κ.Δ.Δ.Α. 
και της υπηρεσίας του/της ενδιαφερόμενου/ης υπαλ¬ 
λήλου. 

Οι υπάλληλοι των υπηρεσιών του στ' κριτή ρίου επιλέ¬ 
γονται κατά προτεραιότητα στις επιμορφωτικές δράσεις 
του ΙΝ.ΕΠ. 


ζ) Η συχνότητα συμμετοχής του/της ενδιαφερομένου/ 
ης υπαλλήλου σε επιμορφωτικά προγράμματα εντός του 
εξαμήνου/έτους. Σε περίπτωση που για το ίδιο επιμορ¬ 
φωτικό πρόγραμμα υποβάλλουν αίτηση περισσότεροι 
υπάλληλοι που πληρούν τα υπό στοιχ. α' - ε' κριτήρια 
επιλογής, τότε επιλέγονται κατά προτεραιότητα οι υπάλ¬ 
ληλοι που δεν έχουν παρακολουθήσει κάποιο επιμορφω¬ 
τικό πρόγραμμα του ΙΝ.ΕΠ. ή έχουν παρακολουθήσει τα 
λιγότερα επιμορφωτικά προγράμματα. 

η) Η ημερομηνία υποβολής από τον/την ενδιαφερόμε¬ 
νο/η υπάλληλο της αίτησης συμμετοχής σε επιμορφω¬ 
τικό πρόγραμμα. Σε περίπτωση που για το ίδιο επιμορ¬ 
φωτικό πρόγραμμα υποβάλλουν αίτηση περισσότεροι 
υπάλληλοι που πληρούν τα υπό στοιχ. α' - ε' κριτήρια 
επιλογής, τότε τηρείται σειρά χρονικής προτεραιότητας. 

Γ. Όργανο επιλογής των υπαλλήλων που παρακολου¬ 
θούν προγράμματα του ΙΝ.ΕΠ.: 

Ο/Η Επιστημονικά Υπεύθυνος/η (Ε.Υ.) ή ο/η Υπεύθυ¬ 
νος/η Προγράμματος προβαίνει στην επιλογή των υπαλ¬ 
λήλων που συμμετέχουν στα επιμορφωτικά προγράμμα¬ 
τα του ΙΝ.ΕΠ., εφαρμόζοντας τα ως άνω αναφερόμενα 
κριτήρια επιλογής. 

Όσον αφορά στα Προγράμματα Εισαγωγικής Εκπαί¬ 
δευσης, ο ορισμός των δημοσίων υπαλλήλων που συμ¬ 
μετέχουν σε αυτά αποτελεί ευθύνη του ΙΝ.ΕΠ., το οποίο 
συνεργάζεται αποκλειστικά με τις κατά περίπτωση αρ¬ 
μόδιες οργανικές μονάδες των Υπηρεσιών, στις οποίες 
ανήκουν οργανικά οι δημόσιοι υπάλληλοι. 

Δ. Διαδικασία επιλογής των υπαλλήλων που παρακο¬ 
λουθούν προγράμματα του ΙΝ.ΕΠ.: 

Ο/Η ενδιαφερόμενος/η δημόσιος υπάλληλος που επι¬ 
λέγεται προκειμένου να συμμετάσχει σε επιμορφωτικό 
πρόγραμμα του ΙΝΕ.Π., ενημερώνεται μέσω της αποστο¬ 
λής μηνύματος ηλεκτρονικού ταχυδρομείου στη διεύ¬ 
θυνση που έχει δηλώσει, περίπου είκοσι (20) ημέρες πριν 
την έναρξη του προγράμματος και, παράλληλα, καλείται 
να επιβεβαιώσει τη συμμετοχή του στο επιμορφωτικό 
πρόγραμμα εντός πέντε (5) ημερών, έχοντας προηγου¬ 
μένως διενεργήσει σχετική συνεννόηση με τον/την Προ- 
ϊστάμενο/η του/της. 

Η διαδικασία της επιλογής ολοκληρώνεται περίπου 
δέκα (10) ημέρες πριν την έναρξη του προγράμματος, 
οπότε και αποστέλλεται η τελική επιλογή συμμετοχής 
από τον/την Επιστημονικά Υπεύθυνο/η ή τον/την Υπεύ¬ 
θυνο/η Προγράμματος στους/στις συμμετέχοντες/ου- 
σες δημοσίους υπαλλήλους μέσω της ιστοσελίδας του 
Ε.Κ.Δ.Δ.Α. Το ατομικό έντυπο επιλογής με το οποίο επι¬ 
βεβαιώνεται η συμμετοχή του/της δημοσίου υπαλλήλου 
σε επιμορφωτικό πρόγραμμα του ΙΝ.ΕΠ., εκτυπώνεται 
και κοινοποιείται από τον/την ενδιαφερόμενο/η δημό¬ 
σιο υπάλληλο στην κατά περίπτωση αρμόδια οργανική 
μονάδα (Δ/νση Διοικητικού/Εκπαίδευσης) της υπηρε¬ 
σίας του/της, προκειμένου να είναι δικαιολογημένη η 
απουσία του/της από την υπηρεσία για εκπαιδευτικούς 
λόγους. 

Με την παρούσα καταργείται η υπ'αριθμ. ΔΙΕΚ. Α/Φ.3/ 
42279/1 -11 -1991 (ΦΕΚ Β' 953) προγενέστερη απόφαση. 

Τεύχος Β' 65/19.01.2018 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 4 Ιανουάριου 2018 
Η Υπουργός 

ΟΛΓΑ ΓΕΡΟΒΑΣΙΛΗ 


Αριθμ. 2212.2-1/5088/ 1054/2018 (2) 

Αποδοχή εγγυητικής επιστολής για την εταιρεία 
«ΜΜΗ ννΟΚΙϋννίΟΕ 00. 5.Α.» που εδρεύει στα 
νησιά Μάρσαλ. 

Ο ΥΠΟΥΡΓΟΣ ΝΑΥΤΙΛΙΑΣ 
ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. Του α.ν. 378/1968 (ΦΕΚ 82 Α'/17-4-1968). 

β.Του άρθρου 25 του ν. 27/1975 (ΦΕΚ 77/Α722-4-1975) 
και ιδίως την παράγραφο 1. 

γ. Του άρθρου 4 του ν. 2234/1994 (ΦΕΚ 142/Α7 
31-8-1994). 

δ. Του άρθρου 25 του ν. 2515/1997 (ΦΕΚ 154/Α7 
25-7-1997). 

ε. Του άρθρου 34 του ν. 3427/2005 (ΦΕΚ 312/Α7 
27-12-2005). 

στ. Του άρθρου 4 του ν. 3752/2009 (ΦΕΚ 40/Α7 
4-3-2009). 

ζ. Του άρθρου 31 του ν. 4150/2013 (ΦΕΚ 102/Α7 
29-4-2013). 

η. Του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του π.δ. 63/2005 (ΦΕΚ 98/Α722-4-2005). 

θ. Του Κεφαλαίου Α', του Πρώτου Μέρους, του 
ν. 4389/2016 (ΦΕΚ 94/Α727-05-2016). 

ι. Του π.δ. 85/2012 (ΦΕΚ 141/Α721 -6-2012) «Ίδρυση 
και μετονομασία Υπουργείων, μεταφορά και κατάργη¬ 
ση υπηρεσιών» και ειδικότερα το άρθρο 5 όπως αντι- 
καταστάθηκε από το άρθρο 1 του π.δ. 94/2012 (ΦΕΚ 
149/Α717-7-2012) «Τροποποίηση π.δ. 85/2012 «Ίδρυση 
και μετονομασία Υπουργείων, μεταφορά και κατάργηση 
υπηρεσιών» (Α' 141)» και τροποποιήθηκε με το άρθρο 3 
π.δ. 98/2012 (ΦΕΚ 160/Α/10-8-2012). 

ια. Του π.δ. 70/2015 (ΦΕΚ 114/Α722-9-2015) «Ανα¬ 
σύσταση των Υπουργείων Πολιτισμού και Αθλητισμού, 
Υποδομών, Μεταφορών και Δικτύων, Αγροτικής Ανάπτυ¬ 
ξης και Τροφίμων. Ανασύσταση του Υπουργείου Ναυ¬ 
τιλίας και Αιγαίου και μετονομασία του σε Υπουργείο 
Ναυτιλίας και Νησιωτικής Πολιτικής...». 

ιβ. Του π.δ. 125/2016 (ΦΕΚ 210/Α705-11-2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

ιγ. Της αριθ. 3122.18/03/13/11-12-2013 (ΦΕΚ 3263/ 
Β720-12-2013) κοινής απόφασης των Υπουργών Οικο¬ 
νομικών - Ανάπτυξης και Ανταγωνιστικότητας - Ναυτιλί¬ 


ας και Αιγαίου και των αριθ. 1246.3/5/94/1 -12-1994 (ΦΕΚ 
919/Β714-12-1994) και 1246.3/6/94/1 -12-1994 (ΦΕΚ 919/ 
Β714-12-1994) κοινών αποφάσεων των Υπουργών Εθνι¬ 
κής Οικονομίας, Οικονομικών και Εμπορικής Ναυτιλίας. 

ιδ. Της αριθ. 2212.2-1/5088/51983/2017/13-7-2017 
υπουργικής απόφασης (ΦΕΚ 2570/Β725-07-2017). 

2. Το με αριθ. πρωτ.: 133727/4827/5088/05-12-2017 
έγγραφο του Υπουργείου Οικονομίας και Ανάπτυξης (Γε¬ 
νική Γραμματεία Στρατηγικών και Ιδιωτικών Επενδύσε¬ 
ων/Γενική Διεύθυνση Ιδιωτικών Επενδύσεων/Διεύθυνση 
Κεφαλαίων Εξωτερικού), αποφασίζουμε: 

1. Αποδεχόμεθα την εκπρόθεσμα κατά πενήντα επτά 
(57) ημέρες κατατεθείσα στο Υπουργείο Οικονομίας και 
Ανάπτυξης (Γενική Γραμματεία Στρατηγικών και Ιδιω¬ 
τικών Επενδύσεων/Γενική Διεύθυνση Ιδιωτικών Επεν¬ 
δύσεων/Διεύθυνση Κεφαλαίων Εξωτερικού) Εγγυητική 
Επιστολή Τραπέζης που προβλέπεται στο άρθρο 2 της 
αριθ. 2212.2-1/5088/51983/2017/13-7-2017 απόφα¬ 
σης του Υπουργού Ναυτιλίας και Νησιωτικής Πολιτικής 
(ΦΕΚ 2570/Β725-07-2017) με θέμα «Εγκατάσταση στην 
Ελλάδα Γραφείου ή Υποκαταστήματος της Εταιρείας 
«ΜΜΗ ννΟΒΕΟννίΟΕ 00. 5.Α.» που εδρεύει στα νησιά 
ΜΑΡΣΑΛ». 

2. Η αριθ. 2212.2-1/5088/51983/2017/13-7-2017 
υπουργική απόφαση (ΦΕΚ 2570/Β725-07-2017) θεω¬ 
ρείται ότι δεν έχει παύσει να ισχύει μέχρι σήμερα και 
εξακολουθεί να υφίσταται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Ιανουάριου 2018 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 2212.2-1/4303/ 1032/2018 (3) 

Ανάκληση της αριθ. 3122.1 /4303/24681 /20-3-2009 
κοινής υπουργικής απόφασης, περί εγκατάστα¬ 
σης στην Ελλάδα γραφείου της εταιρείας «ΒίίΙΕ 
5ΗΙΡΜΑΝΑΟΕΜΕΝΤ. 

Ο ΥΠΟΥΡΓΟΣ ΝΑΥΤΙΛΙΑΣ 
ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

Ί.Τις διατάξεις: 

α. Του α.ν. 378/1968 (ΦΕΚ 82 Α717-4-1968). 

β.Του άρθρου 25 του ν. 27/1975 (ΦΕΚ 77/Α722-4-1975) 
και ιδίως την παράγραφο 1. 

γ. Του άρθρου 4 του ν. 2234/1994 (ΦΕΚ 142/Α7 
31-8-1994). 

δ. Του άρθρου 25 του ν. 2515/1997 (ΦΕΚ 154/Α7 
25-7-1997). 

ε. Του άρθρου 34 του ν. 3427/2005 (ΦΕΚ 312/Α7 
27-12-2005). 

στ. Του άρθρου 4 του ν. 3752/2009 (ΦΕΚ 40/Α7 
4-3-2009). 

ζ. Του άρθρου 31 του ν. 4150/2013 (ΦΕΚ 102/Α7 
29-4-2013). 

η. Του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε μετο άρθρο πρώτο 
του π.δ. 63/2005 (ΦΕΚ 98/Α722-4-2005). 

θ. Του Κεφαλαίου Α', του Πρώτου Μέρους, του 
ν. 4389/2016 (ΦΕΚ 94/Α/27-05-2016). 

ι. Του π.δ. 85/2012 (ΦΕΚ 141/Α721-6-2012) «Ίδρυση 
και μετονομασία Υπουργείων, μεταφορά και κατάργηση 
υπηρεσιών» και ειδικότερα το άρθρο 5 όπως αντικατα- 
στάθηκε από το άρθρο 1 του π.δ. 94/2012 (ΦΕΚ 149/ 
Α717-7-2012) «Τροποποίηση π.δ. 85/2012 «Ίδρυση και 
μετονομασία Υπουργείων, μεταφορά και κατάργηση 
υπηρεσιών» (Α' 141)» και τροποποιήθηκε με το άρθρο 
3 π.δ. 98/2012 (ΦΕΚ 160/Α710-8-2012). 

ια. Του π.δ. 70/2015 (ΦΕΚ 114/Α722-9-2015) «Ανα¬ 
σύσταση των Υπουργείων Πολιτισμού και Αθλητισμού, 
Υποδομών, Μεταφορών και Δικτύων, Αγροτικής Ανάπτυ¬ 
ξης και Τροφίμων. Ανασύσταση του Υπουργείου Ναυ¬ 
τιλίας και Αιγαίου και μετονομασία του σε Υπουργείο 
Ναυτιλίας και Νησιωτικής Πολιτικής...». 

ιβ. Του π.δ. 125/2016 (ΦΕΚ 210/Α705-11-2016) «Δι¬ 
ορισμός Υπουργών, Αναπληρωτών Υπουργών και 
Υφυπουργών», ιγ. της αριθ. 3122.18/03/13/1 1-12-2013 
(ΦΕΚ 3263/Β/20-12-2013) κοινής απόφασηςτων Υπουρ¬ 
γών Οικονομικών - Ανάπτυξης και Ανταγωνιστικότη¬ 
τας - Ναυτιλίας και Αιγαίου και των αριθ. 1246.3/5/94/ 
1-12-1994 (ΦΕΚ 919/Β714-12-1994) και 1246.3/6/94/ 
1-12-1994 (ΦΕΚ 919/Β /14-12-1994) κοινών αποφάσεων 
των Υπουργών Εθνικής Οικονομίας, Οικονομικών και 
Εμπορικής Ναυτιλίας. 

ιδ. Της αριθ. 3122.1/4303/24681/20-3-2009 κοινής 
υπουργικής απόφασης (ΦΕΚ 611/Β72-4-2009). 

2. Την από 01 Δεκεμβρίου 2017 αίτηση της εταιρείας 
«ΒΕΙΊΕ 5ΗΙΡΜΑΝΑ0ΕΜΕΝΤ ΈΟΚΡ.», με την οποία ζήτησε 
την ανάκληση της άδειας εγκατάστασης του γραφείου 
της στην Ελλάδα, αποφασίζουμε: 

1. Ανακαλούμε την αριθ. 3122.1/4303/24681/ 
20-3-2009 κοινή απόφαση των Υπουργών Οικονομίας 
και Οικονομικών και Εμπορικής Ναυτιλίας, Αιγαίου και 
Νησιωτικής Πολιτικής (ΦΕΚ 611/Β72-4-2009) σχετικά 
με την εγκατάσταση στην Ελλάδα, σύμφωνα με τις δι¬ 
ατάξεις των α.ν. 378/1968 και ν. 27/1975, ν. 814/1978, 
ν. 2234/1994, ν. 3752/2009, ν. 4150/2013, γραφείου της 
εταιρείας «ΒΕΙΙΕ 5ΗΙΡΜΑΝΑ0ΕΜΕΝΤ <ΖΟΚΡ.» με έδρα στα 
νησιά Μάρσαλ. 

2. Η παραπάνω εταιρεία υποχρεώνεται, σύμφωνα με 
το άρθρο 23 του ν. 1360/1983, να εκπληρώσει τις κάθε 
είδους υποχρεώσεις της με το δημόσιο, μέσα σε 2 μήνες 
από την έκδοση της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 5 Ιανουάριου 2018 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 13584π.έ (4) 

Ίδρυση εργαστηρίου με τίτλο: «Εργαστήριο Τε¬ 
χνολογιών Ήχου και Μουσικής, (Ε.Τ.Η.Μ.)» στο 
Τμήμα Μουσικών Σπουδών της Σχολής Καλών 
Τεχνών του Αριστοτελείου Πανεπιστημίου Θεσ¬ 
σαλονίκης (ΑΠΘ) και καθορισμός του εσωτερι¬ 
κού κανονισμού του. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις των άρθρων 28 και 29 του ν. 4485/2017 
(ΦΕΚ 114/τ.Α74-8-2017) «Οργάνωση και λειτουργία της 
ανώτατης εκπαίδευσης, ρυθμίσεις για την έρευνα και 
άλλες διατάξεις». 

2. Τη σύμφωνη γνώμη της Συνέλευσης του Τμήματος 
Μουσικών Σπουδών της Σχολής Καλών Τεχνών του Αρι- 
στοτελείου Πανεπιστημίου Θεσσαλονίκης (συνεδρίαση 
με αριθμό 451/21-10-2016). 

3. Τη σύμφωνη γνώμη της Κοσμητείας της Σχολής Κα¬ 
λών Τεχνών του Αριστοτελείου Πανεπιστημίου Θεσσα¬ 
λονίκης (συνεδρίαση με αριθμό 124/7-12-2016). 

4. Τις αποφάσεις της Συγκλήτου του Αριστοτελείου 
Πανεπιστημίου Θεσσαλονίκης σχετικά με: 

4.1. Τον ορισμό Επιτροπής για την ίδρυση και λει¬ 
τουργία έργα στη ρίων-κλινικών στο ΑΠΘ (συνεδρίαση 
με αριθμό 2911/24-6-2015) και 

4.2. Την έγκριση της εισήγησης της παραπάνω Επι¬ 
τροπής για τη θέσπιση βασικών αρχών για την ίδρυση, 
δομή, οργάνωση και λειτουργία εργαστηρίων στο ΑΠΘ 
(συνεδρίαση με αριθμό 2913/23-7-2015). 

5. Την έκθεση σκοπιμότητας ίδρυσης του εργαστηρίου 
με τίτλο: «ΕργαστήριοΤεχνολογιών Ήχου και Μουσικής, 
(Ε.Τ.Η.Μ.)» στο Τμήμα Μουσικών Σπουδών της Σχολής 
Καλών Τεχνών. 

6. Τη θετική εισήγηση της Επιτροπής για την ίδρυση και 
λειτουργία εργαστηρίων-κλινικών στο ΑΠΘ (συνεδρίαση 
με αριθμό 9/9-2-2017) για την ίδρυση του εργαστηρίου 
με τίτλο: «ΕργαστήριοΤεχνολογιών Ήχου και Μουσικής, 
(Ε.Τ.Η.Μ.)» στο Τμήμα Μουσικών Σπουδών της Σχολής 
Καλών Τεχνών. 

7. Την απόφαση της Συγκλήτου του Αριστοτελείου 
Πανεπιστημίου Θεσσαλονίκης (συνεδρίαση με αριθμό 
2939/23-2-2017) για την έγκριση ίδρυσης εργαστηρίου 
με τίτλο: «ΕργαστήριοΤεχνολογιών Ήχου και Μουσικής, 
(Ε.Τ.Η.Μ.)» στο Τμήμα Μουσικών Σπουδών της Σχολής 
Καλών Τεχνών καθώς και επικαιροποίηση της απόφα¬ 
σης αυτής στη συνεδρίαση της Συγκλήτου με αριθμό 
2947/19-9-2017. 

8. Το γεγονός ότι δεν έχει εκδοθεί ακόμα το προεδρικό 
διάταγμα της παρ. 10 του άρθρου 28 του ν. 4485/2017 
(ΦΕΚ 114/τ.Α74-8-2017). 

9. Οτι το Εργαστήριο που ιδρύεται με την παρούσα 
πράξη του Πρύτανη θα λειτουργεί αποκλειστικά με 
ίδιους πόρους και δεν θα βαρύνει τον κρατικό προϋπο¬ 
λογισμό και τον τακτικό προϋπολογισμό του Αριστο- 
τελείου Πανεπιστημίου Θεσσαλονίκης, αποφασίζουμε: 

Την ίδρυση εργαστηρίου με τίτλο: «Εργαστήριο Τε¬ 
χνολογιών Ήχου και Μουσικής, (Ε.Τ.Η.Μ.)» στο Τμήμα 

Μουσικών Σπουδών της Σχολής Καλών Τεχνών του Αρι- 
στοτελείου Πανεπιστημίου Θεσσαλονίκης (ΑΠΘ) και τον 
καθορισμό του εσωτερικού κανονισμού του. 

Άρθρο 1 

Ίδρυση 

Ιδρύεται στο Τμήμα Μουσικών Σπουδών της Σχο¬ 
λής Καλών Τεχνών του Αριστοτελείου Πανεπιστημίου 
Θεσσαλονίκης το εργαστήριο με τίτλο: «Εργαστήριο 
Τεχνολογιών Ήχου και Μουσικής (Ε.Τ.Η.Μ.)», το οποίο 
εξυπηρετεί εκπαιδευτικές και ερευνητικές ανάγκες στα 
γνωστικά αντικείμενα της Συστηματικής Μουσικολογίας 
με αναφορά στους τομείς της Ακουστικής, Πληροφορι¬ 
κής και Τεχνολογίας. 

Άρθρο 2 

Εσωτερικός κανονισμός 

Η λειτουργία του εργαστηρίου διέπεται από τον πα¬ 
ρόντα εσωτερικό κανονισμό, όπως αναλύεται στα πα¬ 
ρακάτω άρθρα. 

Άρθρο 3 

Αποστολή- Σκοπός-Τομείς Δραστηριότητας 

Το «Εργαστήριο Τεχνολογιών Ήχου και Μουσικής 
(ΕΤΗΜ)» έχει ως αποστολή: 

Ί. Την ανταπόκριση στις σύγχρονες και ευρείες τεχνο¬ 
λογικές εξελίξεις στον χώρο της Μουσικής, οι οποίες κα¬ 
λύπτονται και αλληλεπιδρούν με πεδία όπως η Ακου¬ 
στική (μουσικών οργάνων και χώρων), η διαχείριση της 
Μουσικής Πληροφορίας (π.χ. αναγνώριση,ταυτοποίηση 
μουσικής, κ.ά.), η λήψη, εγγραφή-αποθήκευση, αναπα¬ 
ραγωγή, διαχείριση και μετάδοση Οπτικοακουστικών 
σημάτων (με έμφαση στους χώρους της Μουσικής και 
τωνΤεχνών γενικότερα), την Ψυχοακουστική, τις λειτουρ¬ 
γίες πρόσληψης και γνωσιακής επεξεργασίας μουσικών 
σημάτων, τις Δημιουργικές Διαδικασίες στην σύνθεση 
Ήχου και Μουσικής, τις Ιατρικές και Βιοιατρικές Εφαρ¬ 
μογές που αναφέρονται στην Μουσική, τις εφαρμογές 
Νευροπληροφορικής στη Μουσική, τις Υπολογιστικές 
Υλοποιήσεις και Εφαρμογές του συνόλου των παραπά¬ 
νω, καθώς και γενικότερα όλων εκείνων των επιστημο¬ 
νικών και καλλιτεχνικών τομέων που σχετίζονται με την 
Μουσική και έχουν πτυχές τεχνολογικού χαρακτήρα. 

2. Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του Τρή¬ 
ματος Μουσικών Σπουδών, καθώς και άλλων τμημάτων 
του Α.Π.Θ., σε θέματα που σχετίζονται με τα γνωστικά 
αντικείμενα του εργαστηρίου, όπως αυτά προσδιορίζο¬ 
νται στο άρθρο 1 της παρούσας. 

3. Την υποστήριξη και κατοχύρωση των πάσηςφύσεως 
δικαιωμάτων που απορρέουν από τις δραστηριότητες 
που προσδιορίζονται στο άρθρο 1 της παρούσας. 

4. Τη συνεργασία με κάθε μορφής ιδρύματα όπως: 
Κέντρα Ερευνών-Ινστιτούτα, Ακαδημαϊκά Ιδρύματα ελ¬ 
ληνικά και αλλοδαπά, μουσικές ακαδημίες, βιβλιοθήκες, 
κ.ά. των οποίων οι επιστημονικοί και καλλιτεχνικοί στόχοι 
συμπίπτουν, συμβαδίζουν και αλληλοσυμπληρώνονται 
με εκείνους του εργαστηρίου. 


5. Τη διοργάνωση και υλοποίηση διαλέξεων, ημερίδων, 
σεμιναρίων, συμποσίων, συνεδρίων και άλλων επιστημο¬ 
νικών και καλλιτεχνικών εκδηλώσεων, την προβολή στα 
μέσα ενημέρωσης, την πραγματοποίηση δημοσιεύσεων, 
εκδόσεων και οπτικοακουστικών έργων καθώς και την 
πρόσκληση Ελλήνων και ξένων αναγνωρισμένων επι¬ 
στημόνων. 

6. Τη συνεργασία με όλες τις επιμέρους κατευθύνσεις 
και εργαστήρια των γνωστικών αντικειμένων που θε¬ 
ραπεύονται στο Τμήμα Μουσικών Σπουδών του Α.Π.Θ. 

7. Την παροχή υπηρεσιών σύμφωνα με το π.δ. 159/1984 
(ΦΕΚ 53/τ.Α727-4-1984'): «Προϋποθέσεις παροχής υπη¬ 
ρεσιών από τα πανεπιστημιακά εργαστήρια σε ιδιώτες 
και κάθε νομικής μορφής οργανισμούς». 

Άρθρο 4 

Προσωπικό 

Το «Εργαστήριο Τεχνολογιών Ήχου και Μουσικής 
(ΕΤΗΜ)» στελεχώνεται από: 

1. Καθηγήτριες/καθηγητές καιλέκτορεςτουΤμήματος 
Μουσικών Σπουδών που το γνωστικό τους αντικείμενο 
καλύπτει τα γνωστικά αντικείμενα του εργαστηρίου, 
όπως αυτά προσδιορίζονται στο άρθρο 1 της παρούσας 
(παρ. 4 του άρθρου 28 του ν. 4485/2017). 

2. Μέλη του Ειδικού Διδακτικού Προσωπικού (ΕΔΙΠ) και 
Ειδικού Τεχνικού Εργαστηριακού Προσωπικού (ΕΤΕΠ), 
που το γνωστικό τους αντικείμενο καλύπτει τα γνωστικά 
αντικείμενα του Εργαστηρίου (παρ. 5 του άρθρου 28 του 
ν. 4485/2017). 

3. Επισκέπτες καθηγητές που ανήκουν σε άλλα ΑΕΙ της 
αλλοδαπής ή ημεδαπής και εξειδικευμένους επιστήμο¬ 
νες, 

4. Καθηγητές και ερευνητές που ανήκουν σε άλλα ΑΕΙ 
ή ερευνητικά κέντρα και συνεργάζονται κατά περίπτωση 
με το εργαστήριο. 

5. Μεταδιδακτορικούς ερευνητές, διδάκτορες, υπο¬ 
ψήφιους διδάκτορες και μεταπτυχιακούς φοιτητές που 
συμμετέχουν στην εκτέλεση έργων και προσφορά υπη¬ 
ρεσιών του εργαστηρίου. 

Άρθρο 5 

Διοίκηση-Αρμοδιότητες 

Ο Διευθυντής του εργαστηρίου εκλέγεται με τριετή 
θητεία και δυνατότητα επανεκλογής από τοΤμήμα Μου¬ 
σικών Σπουδών της Σχολής Καλών Τεχνών του Αριστο- 
τελείου Πανεπιστημίου Θεσσαλονίκης, που το γνωστικό 
του αντικείμενο καλύπτει τα γνωστικά αντικείμενα του 
άρθρου 1 της παρούσης. Ο Διευθυντής μπορεί να ανήκει 
στις βαθμίδεςτου καθηγητή πρώτης βαθμίδας, του ανα¬ 
πληρωτή καθηγητή ή του επίκουρου καθηγητή και εκλέ¬ 
γεται με τη διαδικασία του άρθρου 29 του ν.4485/2017 
(ΦΕΚ 114/τ.Α74-8-2017). Ο Διευθυντής αναπληρώνεται 
σε περίπτωση απουσίας ή κωλύματος από το αρχαιό¬ 
τερο μέλος ΔΕΠ, ξεκινώντας από την πρώτη βαθμίδα 
και εξαντλώντας τις βαθμίδες μέχρι και τη βαθμίδα του 
επίκουρου. 

Ο Διευθυντής/Η Διευθύντρια του εργαστηρίου ασκεί 
αρμοδιότητες όπως: 

- ο συντονισμός του διδακτικού (προπτυχιακού - μετα¬ 
πτυχιακού) και ερευνητικού έργου του εργαστηρίου, 

- η υποβολή στη συνέλευση του τμήματος του ετήσιου 
προγράμματος λειτουργίας του εργαστηρίου, 

- η μέριμνα για την τήρηση του κανονισμού, τη στελέ- 
χωση, την οικονομική διαχείριση και την κατανομή 
των χώρων του εργαστηρίου, 

- εισηγείται στα αρμόδια όργανα: α) τον ορισμό των 
υπολόγων για τα αναλώσιμα υλικά και τον κινητό 
εξοπλισμό και β) την προμήθεια του απαραίτητου 
εξοπλισμού του εργαστηρίου, 

- η υποβολή στη συνέλευση του τμήματος του ετήσιου 
και τριετούς απολογισμού των δραστηριοτήτων του 
εργαστηρίου, 

- η υπογραφή κάθε εγγράφου που σχετίζεται με το 
εργαστήριο, καθώς και 

- η εκπροσώπηση του εργαστηρίου στα αρμόδια όρ¬ 
γανα του Πανεπιστημίου. 

Άρθρο 6 

Εγκατάσταση-Υλικοτεχνική Υποδομή 

Η εγκατάσταση του εργαστηρίου και του εξοπλισμού 
του θα γίνει σε χώρους του υπογείου του κτιρίου της 
Θέρμης του Τμήματος Μουσικών Σπουδών. Στο εργα¬ 
στήριο τηρούνται οι προβλεπόμενοι όροι ασφάλειας 
και υγιεινής σύμφωνα με τα προβλεπόμενα στις κείμενες 
διατάξεις. 

Άρθρο 7 

Κανόνες λειτουργίας εργαστηρίου 

Ι.Το εργαστήριο λειτουργεί σύμφωνα με τον κανονι¬ 
σμό λειτουργίας του Α.Π.Θ. και σε χώρους που παραχω- 
ρούνται σ' αυτό για την εγκατάσταση του απαραίτητου 
για την λειτουργία του εξοπλισμού και το ωράριο εργα¬ 
σίας του προσωπικού είναι αυτό που προβλέπεται για 
κάθε κατηγορία στον κανονισμό λειτουργίας του ΑΠΘ. 
Στον χώρο εγκατάστασης τοποθετείται πινακίδα με τον 
τίτλο του εργαστηρίου και το όνομα του Διευθυντή. 

2.0 διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο στο πλαίσιο 
ερευνητικού προγράμματος ή άλλου έργου και καθο¬ 
ρίζει την προτεραιότητα στη χρησιμοποίηση οργάνων, 
χώρων και πόρων. 

3. Ο διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποί¬ 
ηση και προστασία του εξοπλισμού του, καθώς και την 
παραμονή των εργαζομένων (προσωπικού, φοιτητών, 
επισκεπτών) στους χώρους του. 

4. Η χρησιμοποίηση εξοπλισμού του εργαστηρίου επι¬ 
τρέπεται μόνο στο προσωπικό του ή άλλους ερευνητές, 
που έχουν ειδική εκπαίδευση και ειδική εξουσιοδότηση 
από τον διευθυντή αυτού. Η χρήση βιβλίων, έργων, τεκ¬ 
μηρίων, οργάνων αλλά και ο εν γένει εξοπλισμός του 
εργαστηρίου τελούν από ειδικούς όρους χρήσης που 
καθορίζονται ανάλογα με το είδος και τα χαρακτηριστικά 
της προβλεπόμενης εργασίας. 

Άρθρο 8 

Έσοδα-Πόροι 

Η λειτουργία του εργαστηρίου θα γίνεται από ιδίους 
πόρους οι οποίοι θα προέρχονται από: 


1. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 
υπηρεσιών προς δημόσιους, κοινωνικούς και ιδιωτικούς 
φορείς. 

2. Την διάθεση ερευνητικών ή εν γένει επιστημονικών 
και καλλιτεχνικών προϊόντων. 

3. Την παροχή επιστημονικών υπηρεσιών, υπηρεσιών 
τεχνολογικής υποστήριξης και υποδομής σε φορείς τέ¬ 
χνης, πολιτισμού, και μέσα ενημέρωσης. 

4. Την παροχή υπηρεσιών και υποδομής για διδασκα¬ 
λία και διάχυση γνώσης (π.χ. στα πλαίσια δράσεων δια 
βίου μάθησης, επιμόρφωσης και εξειδίκευσης, κ.ά.) 

5. Εκδόσεις και οπτικοακουστικές παραγωγές. 

ό.Τηνπαροχή υπηρεσιών σύμφωνα μετοπ.δ. 159/1984 

(ΦΕΚ 53/τ.Α'/27-4-1984'): «Προϋποθέσεις παροχής υπη¬ 
ρεσιών από τα πανεπιστημιακά εργαστήρια σε ιδιώτες 
και κάθε νομικής μορφής οργανισμούς». 

7. Τις ειδικές εισφορές και κάθε είδους χρηματοδο¬ 
τήσεις από διεθνείς οργανισμούς και νομικά ή φυσικά 
πρόσωπα. 

8. Τις κληρονομιές, τις δωρεές, χορηγίες και τις κληρο¬ 
δοσίες στο Αριστοτέλειο Πανεπιστήμιο Θεσσαλονίκης 
για τους σκοπούς του Εργαστηρίου και εφόσον δεν τί¬ 
θενται όροι που αντιβαίνουν σε αυτούς. 

9. Συνέδρια και εκπαιδευτικά σεμινάρια. 

10. Από κάθε άλλη νόμιμη πηγή. 

Άρθρο 9 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

• Βιβλίο πρωτοκόλλου εισερχομένων και εξερχομένων 
εγγράφων. 

• Βιβλίο περιουσιακών στοιχείων. 

• Φάκελος οικονομικών στοιχείων κάθε έτους. 

■ Κατάλογος επιστημονικών βιβλίων περιοδικών και 
οργάνων. 

• Αρχείο ερευνητικών προγραμμάτων. 

• Βιβλίο μεταβολών προσωπικού. 

Με απόφαση του Διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή κρίνεται απαραίτητο για το ερ¬ 
γαστήριο. 

Άρθρο 10 

Τίτλος-Σφραγίδα 

1.0 τίτλος του εργαστηρίου είναι «Εργαστήριο Τεχνο¬ 
λογιών Ήχου και Μουσικής (Ε.Τ.Η.Μ.)» και αναγράφεται 
σε κάθε έντυπό του, μαζί με το διακριτικό του τίτλο. Ο 
τίτλος αυτός καθώς και τα στοιχεία του Διευθυντή του 
εργαστηρίου αναγράφονται στους χώρους του τμήμα¬ 
τος που είναι εγκατεστημένο το εργαστήριο. 

2. Το Εργαστήριο χρησιμοποιεί για την αλληλογραφία 
του όμοια στρογγυλή σφραγίδα με αυτή του τμήματος 
και την προσθήκη του τίτλου του καθώς και του διακρι¬ 
τικού τίτλου. 

3. Ανάλογη σφραγίδα με τα στοιχεία στην αγγλική 
γλώσσα χρησιμοποιείτο εργαστήριο για την ξενόγλωσ¬ 
ση αλληλογραφία του. 

Άρθρο 11 
Έναρξη Ισχύος 

Η ισχύς του παρόντος κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Ιανουάριου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 

